Document ID: 31998R1617

KOMISSION ASETUS (EY) N:o 1617/98,
annettu 24 päivänä heinäkuuta 1998,
Azorien ja Madeiran muna- ja siipikarjanliha-alan tuotteiden hankintataseen vahvistamisesta markkinointivuodeksi 1997/98 ja asetuksen (ETY) N:o 1726/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (1), sellaisena kuin se on viimeksi muutettuna asetuksella (EY) N:o 562/98 (2), ja erityisesti sen 10 artiklan,
sekä katsoo, että
hankintajärjestelmän soveltamista koskevista yksityiskohtaisista säännöistä annetussa komission asetuksessa (ETY) N:o 1726/92 (3), sellaisena kuin se on muutettuna asetuksella (EY) N:o 1393/98(4), vahvistetaan 1 päivästä heinäkuuta 1998 30 päivään kesäkuuta 1999 yhteisöstä peräisin olevan siitosaineksen määrät, joita varten myönnetään tukea Azorien ja Madeiran tuotantomahdollisuuksien kehittämistarkoituksessa; kyseiset määrät olisi syytä vahvistaa ottaen huomioon tuotannot muna- ja siipikarjanliha-alalla 1 päivästä heinäkuuta 1998 30 päivään kesäkuuta 1999,
yhteisön tuen vahvistamisperusteiden soveltamisesta kyseisen alan markkinoihin ja erityisesti näiden tuotteiden noteerauksiin tai hintoihin yhteisön Euroopassa sijaitsevassa osassa ja maailmanmarkkinoilla seuraa, että Azoreiden ja Madeiran muna- ja siipikarjanliha-alan tuotteiden hankintatuki olisi vahvistettava liitteen mukaisesti,
Portugalin viranomaisten esittämien tiedonantojen perusteella on syytä alentaa yhteisöstä peräisin olevan, erityisen Madeiran hankintajärjestelmän mukaisesti 1 päivän heinäkuuta 1998 ja 30 päivän kesäkuuta 1999 väliseksi kaudeksi toimitetun siitosaineiston määriä; näin ollen on syytä korvata asetuksen (ETY) N:o 1726/92 liitteen 2 osa 1 päivästä heinäkuuta 1998 alkaen, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1726/92 liitteen 2 osa tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1998.

Labels: 3
18
17
6